ངེད་ཚང་སྡོད་སར་བོད་པའི་ཁྱིམ་ཚང་ཁ་ཤས་ཡོད།ང་ཚོའི་ཁྱིམ་ཚང་ཚོར་ལོ་ཚོད་མཉམ་པའི་བྱིས་པ་རེ་རེ་ཡོད།ང་ཚོ་ཕ་མ་དག་རྒྱུན་དུ་འཛོམས་ནས་བྱིས་པ་གཉོར་སྐྱོང་བྱེད་ཐབས་སྐོར་ལ་བསམ་ཚུལ་རྗེ་རེས་བྱས་ཏེ་ཕན་ཚུན་གྱི་ཉམས་མྱོང་སྤེལ་རེས་བྱེད་ཀྱི་ཡོད།བྱིས་པ་གཅིག་གི་ཨ་མ་ཞབས་བྲོ་འཁྲབ་པ་ལ་ཧ་ཅང་མཁས་པོ་ཡོད་པ་རེད།སྐབས་སྐབས་སུ་བྱིས་པ་ཚོ་ལ་བོད་ལྭ་གྱོན་དུ་བཅུགས་ཏེ་མོས་ཞབས་བྲོ་བསླབ་གྱི་ཡོད།འདི་ཡང་བོད་པའི་རིག་གཞུང་གི་ཆ་ཤས་ཤིག་ཡིན་པ་དང་དེ་བྱིས་པ་ཚོའི་སེམས་རྒྱུད་ལ་འཇགས་དགོས་པའི་རྒྱུ་མཚན་གྱིས་རེད།ད་ལྟ་ང་ཚོའི་བྱིས་པ་ཚོ་བོད་ལྭ་གྱོན་པར་དགའ་བོ་ཡོད་པ་མ་ཟད་བོད་ཀྱི་ཞབས་བྲོ་འཁྲབ་པར་བྲོ་བོ་ཡོད་པའི་གོམས་གཤིས་ཤིག་ཆགས་འདུག